《瑞松坞》
宋代·黄非熊

谁种灵松近佛家，根盘深坞斗狞蛇。
风吹碧落雙龙动，月照黄昏两盖斜。
千里两声喧洞壑，半空清景浸云霞。
山僧长日频来赏，只恐春来起爪牙。

作者简介：黄非熊，福建永福（今福建永泰）人，自号南溪处士。仁宗庆历间读书三岛村，得方广岩之胜，作十咏传于世。事见明万历《福州府志》卷五。今录诗十首。